Alkohol-gebruikers se doppie dalk geklinkAaron Motsoaledi, minister van gesondheid, het Maandag, by ŉ vergadering van die Wêreldgesondheidsorganisasie in Boksburg, talle planne wat die regering beoog rondom die verbruik van alkohol, bekendgemaak. Volgens Motsoaledi poog die regering om die wettige ouderdom vir alkoholgebruik van 18 na 21 te verhoog. Hy het bygevoeg dat motoriste moontlik eersdaags glad nie sal mag bestuur indien hulle enige hoeveelheid alkohol in hul bloedstroom het nie. Daar word ook beplan om drankverkope op Sondae in Gauteng te verbied. Die minister het dié planne, wat reeds in 2011 voorgelê is, by die vergadering beklemtoon. Die regering oorweeg glo díe stappe om toe te sien dat alkoholverbruik afneem en die planne is glo reeds in ŉ gevorderde stadium.